थांनाय 27 जानुवारि खालाराव जालांनाय थामथि बर’ गोरोबथा बि टि आर गोरोबथाखौ लानानै सनितपुर आरो बिस्वनाथ जिल्लायाव दुंहाव थासारि सोमजिदों । बेखौ लानानै मैया सनितपुर जिल्लानि ढेकियाजुलिनि 1नं सान्तिपुर गामियाव ढेकियाजुलि दखरा दुलाराय बर’ फरायसा आफादनि बानजायनायाव सानसेनि हाबाफारि लानानै सावराय मेल खुंफुङो । बि टि सि ओनसोलयाव फैबाय थानाय बिसायख’थिखौ लानानै दुंहाव थासारि सोमजिनायजों लोगोसे बि टि सिनि बारग’ गाहाइ मावफुंगिरि सोद्रोमा हाग्रामा महिलारिया बि टि आर गोरोबथायाव जेबो गैया एबा गोजाम जौ बथ’लाव गोदान लेबेल लागायनानै फोसावदों होन्नानै अजद दैखांनायखौ लाना सनितपुर आरो बिस्वनाथ जिल्लानि बर’ गामिफोराव माखासे आफादफोरा बे बोसोरनि 27 जानुवारियाव बि टि आरनि गोरोबथा सागान होगिरि साफ्रोमबो सुबुंफोरनि सायाव गाज्रियै मुं सुयो।